CELEX: C2004/106/71
Language: da
Date: 2004-04-30 00:00:00
Title: Sag C-140/04: Anmodningom præjudiciel afgørelse forelagt ved afgørelse af 11. marts 2004 af Hof van Beroepte Antwerpen, Belgien i sagen United Antwerp Maritime Agencies NV, henholdsvisSeaport Terminals NV mod 1) Belgische Staat (den belgiske stat), 2) UnitedAntwerp Maritime Agencies NV

30.4.2004   
            
            
               DA
            
            
               Den Europæiske Unions Tidende
            
            
               C 106/41
            
         Anmodning om præjudiciel afgørelse forelagt ved afgørelse af 11. marts 2004 af Hof van Beroep te Antwerpen, Belgien i sagen United Antwerp Maritime Agencies NV, henholdsvis Seaport Terminals NV mod 1) Belgische Staat (den belgiske stat), 2) United Antwerp Maritime Agencies NV
   (Sag C-140/04)
   (2004/C 106/71)
   Ved afgørelse truffet den 11. marts 2004, indgået til Domstolens Justitskontor den 17. marts 2004, har Hof van Beroep te Antwerpen, Belgien i sagen United Antwerp Maritime Agencies NV, henholdsvis Seaport Terminals NV mod 1) Belgische Staat (den belgiske stat), 2) United Antwerp Maritime Agencies NV, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Kan en person betragtes som den person, som det påhviler at opfylde de forpligtelser, der opstår ved varens midlertidige opbevaring (som omhandlet i artikel 203, stk. 3, sidste led, i EF-toldkodeksen, som fastsat ved Rådets forordning (EØF) nr. 2913/92 af 12.10.1992, EFT L 302 af 19.10.1992, herefter »EF-toldkodeksen«), når den pågældende er den, der skal frembyde varerne for toldvæsenet (EF-toldkodeksens artikel 40), hvilket medfører, at han eller hans repræsentant skal indgive den summariske angivelse (EF-toldkodeksens artikel 44, stk. 2) og underskrive den (artikel 183, stk. 1, i gennemførelsebestemmelserne til EF-toldkodeksen, som fastsat ved Kommissionens forordning (EØF) nr. 2454/93 af 2.7.1999, EFT L 253 af 11.10.1993, herefter »gennemførelsesbestemmelserne til EF-toldkodeksen«) og skal frembyde varerne for toldmyndighederne, så længe de ikke er losset fra det transportmiddel, hvorpå de befinder sig, når de føres ind i Fællesskabet, og indtil det tidspunkt, hvor varerne har fået en toldmæssig bestemmelse?
            
         
               2)
            
            
               Kan en person betragtes som den person, som det påhviler at opfylde de forpligtelser, der opstår ved varens midlertidige opbevaring (som omhandlet i EF-toldkodeksens artikel 203, stk. 3, sidste led), når den pågældende efter losningen har varerne i hænde for at flytte eller opbevare dem, hvilket medfører, at han i henhold til EF-toldkodeksens artikel 51, stk. 2, og artikel 53, stk. 2, betragtes som ihændehaveren af varerne og dermed i henhold til artikel 184, stk. 2, i gennemførelsesbestemmelserne til EF-toldkodeksen er forpligtet til på forlangende at frembyde dem for toldmyndighederne i deres helhed?
            
         
               3)
            
            
               Såfremt det første og det andet spørgsmål besvares bekræftende, kan de i spørgsmålene omhandlede personer da samtidig og i konsekvens heraf betragtes som solidarisk hæftende debitorer for toldskylden, når det forudsættes, at de i det første og det andet spørgsmål omhandlede personer er forskellige personer (i det konkrete tilfælde henholdsvis repræsentanten for den skibsfartslinje, hvormed varerne er blevet ført ind i Fællesskabet, og den stevedorevirksomhed, der indestår for opbevaringen og flytningen af varerne på det lossested eller den havnekaj, der er anvist af toldyndighederne)?
            
         
               4)
            
            
               Såfremt det tredje spørgsmål besvares bekræftende, vedbliver den person, der er omhandlet i det første spørgsmål, da med at være debitor, indtil det tidspunkt, hvor varerne får en toldbestemmelse, uanset den omstændighed, at varerne efter losningen fra det transportmiddel, hvormed de blev bragt ind i Fællesskabet, blev opbevaret eller flyttet af den person, der er omhandlet i det andet spørgsmål?
            
         
               5)
            
            
               Såfremt det tredje spørgsmål besvares benægtende, skal den person, der er omhandlet i det første spørgsmål, da anses for at vedblive med at være tolddebitor indtil det tidspunkt, hvor varerne overtages af den person, der er omhandlet i det andet spørgsmål, og bliver den person, der er omhandlet i det andet spørgsmål, da først debitor fra det tidspunkt, hvor den pågældende indestår for opbevaringen eller flytningen af varerne?
            
         
               6)
            
            
               Såfremt det første spørgsmål besvares bekræftende, og det andet spørgsmål besvares benægtende, skal den person, der er omhandlet i det første spørgsmål, da anses for at vedblive med at være debitors. 8] indtil det tidspunkt, hvor varerne overtages af den person, der er omhandlet i det andet spørgsmål, eller indtil det tidspunkt, hvor varerne har fået en toldbestemmelse?